KJENT GATE: Lislebyveien i Fredrikstad har måttet tåle å bli kalt «terrorgaten« etter at flere unge menn bosatt i eller ved Lislebyveien skal ha reist til Syria for å krige sammen med terrororganisasjonen Islamsk Stat (IS) eller andre ekstreme grupper. Foto: Vegard Wivestad Grøtt NTB scanpix

Cruiserederi dropper Fredrikstad grunnet fremmedkrigere

Et cruiserederi har avlyst fem anløp i Fredrikstad på grunn av en avisartikkel om syv fremmedkrigere fra byen.

NTB

Oppdatert 9. januar 2017

Artikkelen er over tre år gammel

Rederiet Carnival Cruises UK hadde planlagt fem cruiseanløp i Fredrikstad i 2018, men ga i høst overraskende beskjed om at disse blir avlyst, skriver Fredriksstad Blad.

Les også: Fredrikstads terrorgate

New York Times

– Rederiet viser til artikkelen i New York Times om Lislebyveien. Den har vært lett tilgjengelig på internett, også på Wikipedia. Det viser hvor sårbart markedet er for all informasjon som kan knyttes til terror, sier Caroline M. Pettersen, salgsansvarlig i Visit Fredrikstad, til avisen.

New York Times skrev i april 2015 en artikkel om syv fremmedkrigere som har reist fra Lislebyveien i Fredrikstad til Syria.

Overskriften på reportasjen var « A Norway Town and Its Pipeline to Jihad in Syria».

To fra Fredrikstad: Slik var livet på innsiden av IS

Aldri terror

I håp om å få cruiseskipene tilbake til Fredrikstad har Visit Fredrikstad og Hvaler fått Politiets sikkerhetstjeneste (PST) til å skrive en uttalelse om sikkerhetssituasjonen i byen. Denne er nå oversendt til rederiet.

I uttalelsen skriver politistasjonssjef Trond Torp at Fredrikstad er like trygg som andre steder i Norge, og han påpeker at det aldri har vært noe terrorangrep i byen.

– Vi jobber videre for å få cruiserederiet til byen og håper at uttalelsen fra PST har virkning, sier Pettersen.

Les også: Torleif var en av jentene - nå er han IS-terrorist

Publisert: 09.01.17 kl. 11:09 Oppdatert: 09.01.17 kl. 12:35

Les også

Mer om Fredrikstad Cruiseskip PST Fremmedkrigere